Принс оф Уелс () е британски линеен кораб от типа „Кинг Джордж V“. Става втори кораб в тази серия. Построен е в корабостроителницата на кампанията „Кемъл Лерд“ в Бъркенхед, Англия. „Уелският принц“ влиза в строй през януари 1941 г. и за непродължителната си служба успява да вземе участие в няколко от морските операции на Втората световна война: сражението с германския линкор „Бисмарк“, съпровождане на конвои към Малта, а също и в Куантанската битка, в хода на която, на 10 декември 1941 г., „Принс оф Уелс“ е потопен от японската авиация.